Lefitiko 8 | Beibele Inthaneteng | Phetolelo ya Lefase le Lefsa
8 Jehofa a iša pele a bolela le Moshe a re:
2 “Tšea Arone le barwa ba gagwe+ bao ba nago le yena, diaparo,+ makhura a go tlotša+ motho ge a kgethwa, poo ya sebego sa sebe,+ dikgapa tše pedi le seroto sa dinkgwa tše di sa omelwago,+
3 gomme o phuthele setšhaba ka moka+ mojakong wa tente ya kopano.”+
4 Ke moka Moshe a dira feela bjalo ka ge Jehofa a mo laetše gomme setšhaba sa phuthegela mojakong wa tente+ ya kopano.
5 Bjale Moshe a bolela le setšhaba a re: “Seo se tlago go dirwa ke seo Jehofa a laetšego gore se dirwe.”+
6 Ka gona Moshe a batametša Arone le barwa ba gagwe a ba hlapiša+ ka meetse.+
7 Ka morago ga moo a apeša Arone seaparo,+ a mo tlema ka lepanta,+ a mo apeša le seaparo sa go hloka matsogo+ le efoda+ a ba a mo tlema ka lepanta+ la yona a mo tiiša.
8 Ke moka a mo apeša phaphathiana ya sehubeng+ gomme mo go yona a tsenya Urime le Thumime.*+
9 A mmofa tuku+ hlogong ke moka godimo ga yona mo pele a bea phaphathi ya go phadima ya gauta, e lego seka se sekgethwa sa boineelo.+ Moshe a dira feela bjalo ka ge Jehofa a laetše.
10 Bjale Moshe a tšea makhura a go tlotša motho ge a kgethwa gomme a tlotša taberenakele+ le tšohle tšeo di bego di le ka go yona ke moka a di kgethagatša.
11 Ka morago ga moo a foketša a mangwe a ona gašupa godimo ga aletare, a tlotša aletare+ le dibjana tša yona ka moka le sebjana sa yona sa go hlapela gotee le sebeo sa sona e le gore a di kgethagatše.
12 Mafelelong a tšea a mangwe a makhura a go tlotša motho ge a kgethwa a a tšhela hlogong ya Arone, a mo tlotša gore a mo kgethagatše.+
13 Go tloga moo Moshe a batametša barwa ba Arone+ ke moka a ba apeša diaparo, a ba tlema ka mapanta+ a ba a ba rweša dituku.+ Moshe a dira feela bjalo ka ge Jehofa a laetše.
14 Ke moka a tliša poo+ ya sebego sa sebe, Arone le barwa ba gagwe ba bea diatla tša bona godimo ga hlogo+ ya poo yeo.
15 Moshe a e hlaba+ gomme a kgwatha madi+ a yona ka monwana wa gagwe a a tlotša manakeng ka moka a aletare ke moka a dira gore aletare e sekege sebeng. Madi ka moka a šetšego a a tšhollela fase kgauswi le aletare gore a e kgethagatše e le gore a direle poelano+ godimo ga yona.
16 Ka morago ga moo Moshe a tšea lebipi ka moka leo le lego maleng, lekhura leo le lego sebeteng, dipshio tše pedi le makhura a tšona gomme a di beša gore di thuntšhe muši aletareng.+
17 Poo yeo, letlalo la yona, nama ya yona le mošwang wa yona tša fišwa ka mollo ka ntle ga mešaša,+ feela bjalo ka ge Jehofa a laetše Moshe.
18 Bjale a batametša kgapa ya sebego sa go fišwa gomme Arone le barwa ba gagwe ba bea diatla tša bona godimo ga hlogo ya kgapa yeo.+
19 Ka morago ga moo Moshe a e hlaba gomme a foketša madi a yona godimo ga aletare go e dikologa.+
20 Ke moka Moshe a ripaganya kgapa yeo,+ a beša hlogo ya yona, diripana tša yona le makhura gore di thuntšhe muši.
21 Moshe a hlatswa mala a yona le maoto a yona ka meetse ke moka a beša kgapa yeo ka moka ya thuntšha muši aletareng.+ E be e le sebego sa go fišwa sa monko o bose.+ E be e le sebego sa go fišwa ka mollo seo se diretšwego Jehofa. Moshe a dira feela bjalo ka ge Jehofa a laetše.
22 Ke moka a batametša kgapa ya bobedi, e lego kgapa ya ge motho a bewa go ba moperisita+ gomme Arone le barwa ba gagwe ba bea diatla tša bona godimo ga hlogo ya kgapa yeo.
23 Ka morago ga moo Moshe a e hlaba gomme a tšea a mangwe a madi a yona a a tlotša karolong e boletiana ya tsebe ya le letona ya Arone le monwaneng o mogolo wa seatla sa gagwe sa le letona gotee le monwaneng o mogolo wa leoto la gagwe la le letona.+
24 Ke moka Moshe a batametša barwa ba Arone a ba tlotša ka a mangwe a madi karolong e boletiana ya ditsebe tša bona tša ka go le letona le menwaneng e megolo ya diatleng tša bona tša le letona gotee le menwaneng e megolo ya dinao tša bona tša le letona; eupša madi ka moka a šetšego Moshe a a foketša godimo ga aletare go e dikologa.+
25 Ke moka a tšea makhura, mosela o nonnego le lebipi ka moka leo le bego le le godimo ga mala,+ lekhura leo le lego sebeteng, dipshio tše pedi le makhura a tšona le leoto la le letona.+
26 Ka serotong sa dinkgwa tše di sa omelwago seo se bego se le pele ga Jehofa, a tšea senkgwa setee sa nkgokolo seo se sa omelwago+ le senkgwa setee sa nkgokolo seo hlama ya sona e tšhetšwego makhura+ gotee le sephaphatha setee.+ Ke moka a di bea godimo ga makhura le leotong la le letona.
27 Ka morago ga moo dilo tšeo ka moka a di bea ka diatleng tša Arone le tša barwa ba gagwe gomme ba di tšokoletša pele le morago e le sebego sa go tšokotšwa pele ga Jehofa.+
28 Ke moka Moshe a di tšea diatleng tša bona a di beša tša thuntšha muši aletareng godimo ga sebego sa go fišwa.+ Dilo tšeo e be e le sehlabelo sa monko o bose+ sa ge motho a bewa go ba moperisita.+ E be e le sebego sa go fišwa ka mollo seo se direlwago Jehofa.+
29 Moshe a tšea sehuba+ a se tšokoletša pele le morago e le sebego sa go tšokotšwa pele ga Jehofa.+ Sehuba seo ya ba kabelo+ ya Moshe e tšwago kgapeng ya ge motho a bewa go ba moperisita. Moshe a dira feela bjalo ka ge Jehofa a laetše.
30 Ka morago ga moo Moshe a tšea a mangwe a makhura a go tlotša motho ge a kgethwa+ gotee le a mangwe a madi ao a bego a le aletareng ke moka a a foketša godimo ga Arone gotee le diaparong tša gagwe le go barwa ba gagwe bao ba nago le yena le diaparong tša bona. Ka go re’alo a kgethagatša+ Arone le diaparo tša gagwe gotee le barwa ba gagwe+ bao ba nago le yena le diaparo tša bona.
31 Moshe a bolela le Arone le barwa ba gagwe a re: “Fufutšang+ nama yeo mojakong wa tente ya kopano, le e jele+ moo gotee le senkgwa seo se lego ka serotong seo se dirišwago ge motho a bewa go ba moperisita, go etša ge ke neilwe taelo e rego: ‘Se jewe ke Arone le barwa ba gagwe.’
32 Nama le senkgwa tšeo di šetšego le di fiše ka mollo.+
33 Le gona, le se ke la tšwela ka ntle ga kgoro ya tente ya kopano ka matšatši a šupago go fihlela go fela matšatši a go bewa ga lena, gobane go tla tšea matšatši a šupago+ gore le be le matla a boperisita.+
34 Ka mokgwa wo go dirilwego ka wona letšatšing le, ke ka wona mokgwa woo Jehofa a laetšego gore go dirwe ka gona e le go le direla poelano.+
35 Le duleng mojakong wa tente ya kopano mosegare le bošego ka matšatši a šupago,+ le hlapetšeng go ya kamoo Jehofa a laetšego ka gona,+ gore le se hwe; gobane ke laetšwe bjalo.”
36 Arone le barwa ba gagwe ba dira tšohle tšeo Jehofa a di laetšego ka Moshe.
^ Bona mongwalo wa ka tlase go Ek 28:30.